बीजेपी जहां अपनी जीत के लिए एक बार फिर पीएम मोदी पर निर्भर है तो वहीं विपक्ष जीत के लिए विपक्षी एकता को अपनी ताकत बता रहा है। कैराना सीट पर 17 लाख वोटर्स हैं। जिनमें तीन लाख मुस्लिम, चार लाख पिछड़ा वर्ग से( जाट, गुर्जर, सैनी, कश्यप, प्रजापती तथा अन्य शामिल हैं।) वहीं इस सीट पर करीब 1.5 लाख दलित वोटर्स भी हैं। साल 2014 में बीजेपी उम्मीदवार हुक्म सिंह ने इस सीट पर 5 लाख 65 हजार वोट प्राप्त किए थे वहीं दूसरे नंबर पर समाजवादी पार्टी के नाहिद हसन रहे थे जिन्हें 3 लाख 29 हजार वोट प्राप्त हुए थे। वहीं नूरपूर की बात करें तो वहां बीजेपी ने विधायक लोकेंद्र चौहान की पत्नी अवनी सिंह को उम्मीदवार बनाया है। बीजेपी की तरफ से उपचुनाव में पीएम मोदी की अलावा सीएम योगी आदित्यनाथ, डिप्टी सीएम केशव प्रसाद मौर्या, डिप्टी सीएम दिनेश शर्मा स्वयं कैराना में जनसभा को संबोधित करेंगे।